b'\n_START_ARTICLE_\nPikku-Matalus\n_START_SECTION_\nNimitys\n_START_PARAGRAPH_\nMatalusjoen alajuoksun nimitys on per\xc3\xa4isin nimist\xc3\xb6tutkimuksen havaitsemasta perinteisest\xc3\xa4 joki-j\xc3\xa4rvi-yhteydest\xc3\xa4, jossa Matalusj\xc3\xa4rvi ja Matalusjoki ovat toisiinsa kytk\xc3\xb6ksess\xc3\xa4. Matalusj\xc3\xa4rve\xc3\xa4 eli Iso-Matalusta ei en\xc3\xa4\xc3\xa4 ole, koska se on kuivatettu pelloksi ja suomets\xc3\xa4ksi. Pikku-Matalus on siit\xc3\xa4 johdettu diminutiivinen kaima, jolla se erotetaan viel\xc3\xa4 paikallisten muisissa olevasta kuivatetusta isommasta j\xc3\xa4rvest\xc3\xa4.\n_START_SECTION_\nMaantietoa\n_START_PARAGRAPH_\nlampi on noin 100 metri\xc3\xa4 pitk\xc3\xa4 ja 50 metri\xc3\xa4 leve\xc3\xa4. Matalusjoki on virrannut aiemmin lammen l\xc3\xa4pi, mutta jokea perattaessa syvemm\xc3\xa4ksi sen uomaa on johdettu lammen ohi. Lampi sijaitsee peltomaiden keskell\xc3\xa4 painaumassa, joka on suota. Lampeen laskee pelto- ja mets\xc3\xa4oja, joka tuo l\xc3\xa4ntisen Heinij\xc3\xa4rven ja Heinilammen vesi\xc3\xa4 sek\xc3\xa4 toista haaraa my\xc3\xb6ten l\xc3\xa4ntisen ja it\xc3\xa4isen Hangaslammin vesi\xc3\xa4. Vesi vaihtuu lammessa my\xc3\xb6s jokeen ulottuvien yhdysojien kautta. Nokian ja H\xc3\xa4meenkyr\xc3\xb6n v\xc3\xa4linen raja kulkee lammen vieritse virtaavaa Matalusjokea my\xc3\xb6ten.\n_START_SECTION_\nHistoriaa\n_START_PARAGRAPH_\nKalmbergin kartastossa j\xc3\xa4rven nimi kirjoitettiin W\xc3\xa4h\xc3\xa4 Matalusj\xc3\xa4rvi.'